CELEX: 32016R0842
Language: fi
Date: 2016-05-27 00:00:00
Title: Komission täytäntöönpanoasetus (EU) 2016/842, annettu 27 päivänä toukokuuta 2016, asetuksen (EY) N:o 167/2008 muuttamisesta kokkidiostaattia koskevan hyväksynnän haltijan nimen ja kokkidiostaatin kauppanimen osalta (ETA:n kannalta merkityksellinen teksti)

28.5.2016   
            
            
               FI
            
            
               Euroopan unionin virallinen lehti
            
            
               L 141/47
            
         KOMISSION TÄYTÄNTÖÖNPANOASETUS (EU) 2016/842,
   annettu 27 päivänä toukokuuta 2016,
   asetuksen (EY) N:o 167/2008 muuttamisesta kokkidiostaattia koskevan hyväksynnän haltijan nimen ja kokkidiostaatin kauppanimen osalta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten ruokinnassa käytettävistä lisäaineista 22 päivänä syyskuuta 2003 annetun Euroopan parlamentin ja neuvoston asetuksen (EY) N:o 1831/2003 (1) ja erityisesti sen 13 artiklan 3 kohdan,
   sekä katsoo seuraavaa:
   
               (1)
            
            
               KRKA d.d. on jättänyt hakemuksen asetuksen (EY) N:o 1831/2003 13 artiklan 3 kohdan mukaisesti ja esittänyt hyväksynnän haltijan nimen muuttamista siltä osin kuin on kyse kokkidiostaatin (Kokcisan 120G) hyväksymisestä annetusta komission asetuksesta (EY) N:o 167/2008 (2).
            
         
               (2)
            
            
               Hakija väittää, että se on siirtänyt 5 päivästä helmikuuta 2016 alkaen rehun lisäaineen Kokcisan 120G markkinoille saattamista koskevat oikeudet yritykselle Huvepharma EOOD. Lisäksi Huvepharma EOOD, joka on kyseisen rehun lisäaineen markkinoille saattamista koskevien oikeuksien uusi haltija, pyytää saada muuttaa kyseisen rehun lisäaineen kauppanimen. Hakija on esittänyt pyyntöään tukevat olennaiset tiedot.
            
         
               (3)
            
            
               Ehdotetut hyväksynnän ehtojen muutokset ovat luonteeltaan puhtaasti hallinnollisia eivätkä edellytä kyseessä olevan lisäaineen uutta arviointia. Euroopan elintarviketurvallisuusviranomaiselle on ilmoitettu hakemuksesta.
            
         
               (4)
            
            
               Jotta kyseistä rehun lisäainetta voidaan saattaa markkinoille yrityksen Huvepharma EOOD nimellä ja uudella kauppanimellä, on tarpeen muuttaa sen hyväksynnän ehtoja.
            
         
               (5)
            
            
               Sen vuoksi asetusta (EY) N:o 167/2008 olisi muutettava.
            
         
               (6)
            
            
               Koska tällä asetuksella asetukseen (EY) N:o 167/2008 tehdyt muutokset eivät edellytä kyseisen muutoksen välitöntä soveltamista turvallisuuteen liittyvistä syistä, on aiheellista säätää siirtymäkaudesta, jonka aikana lisäaineen nykyiset varastot sekä kyseistä lisäainetta sisältävät esiseokset ja rehuseokset voidaan käyttää loppuun.
            
         
               (7)
            
            
               Tässä asetuksessa säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Muutetaan asetuksen (EY) N:o 167/2008 liite seuraavasti:
   
               1)
            
            
               Korvataan toisessa sarakkeessa oleva ilmaisu ”KRKA, d.d. Novo mesto, Slovenia” ilmaisulla ”Huvepharma EOOD, Bulgaria”;
            
         
               2)
            
            
               Korvataan kolmannessa sarakkeessa ilmaisu ”Kokcisan 120G” ilmaisulla ”Huvesal 120 G”.
            
         2 artikla
   Ennen tämän asetuksen voimaantuloa sovellettavien säännösten mukaisia kyseisen lisäaineen varastoja ja sitä sisältäviä esiseoksia ja rehuseoksia voidaan edelleen saattaa markkinoille ja käyttää niiden loppumiseen saakka.
   3 artikla
   Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 27 päivänä toukokuuta 2016.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 268, 18.10.2003, s. 29.
   
      (2)  Komission asetus (EY) N:o 167/2008, annettu 22 päivänä helmikuuta 2008, erään kokkidiostaatin uudesta hyväksymisestä kymmeneksi vuodeksi rehujen lisäaineena (EUVL L 50, 23.2.2008, s. 14).